Diari Oficial de la Generalitat Valenciana


Sumari del DOGV 8454, del 31-12-2018 (2018/12272)

RESOLUCIÓ de 21 de desembre de 2018, de la rectora, per la qual s'ordena publicar l'ampliació de l'oferta pública d'ocupació per a l'any 2018, relativa a places dels cossos docents universitaris i de professorat contractat doctor.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8454

Data del DOGV
:   31-12-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/12492


Data del document
:   21-12-2018

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 21 de desembre de 2018, de la rectora, per la qual s'ordena publicar l'ampliació de l'oferta pública d'ocupació per a l'any 2018, relativa a places dels cossos docents universitaris i de professorat contractat doctor. [2018/12602]  
L'article 19, Ú, 4 de la Llei 6/2018, de 3 de juliol, de pressupostos generals de l'Estat per a l'any 2018 estableix que, addicionalment, les Administracions Públiques compreses en els números 3 i 4 de l'esmentat article podran incloure en la seua oferta pública d'ocupació un nombre de places equivalent al 5 per cent del total de la seua taxa de reposició, que aniran destinades a aquells sectors o àmbits que consideren que requereixen un reforç addicional d'efectius.  
  
En ús d'aquesta habilitació, atenent la situació de dèficit en la plantilla de professorat adscrit a les àrees de coneixement i l'impacte en les mateixes de les jubilacions que tindran lloc en els propers anys, el Consell de Govern de la Universitat de València, mitjançant acord 235/2018, de 18 de desembre, ha decidit ampliar en deu places de professorat titular d'Universitat L'oferta pública d'ocupació de l'any 2018 aprovada per l'acord 275/2017, de 19 de desembre i publicada en el Diari Oficial de la Generalitat Valenciana de data 27 de febrer de 2018 (Resolució del rector de 22.02.2018).  
Atès l'esmentat acord del Consell de Govern i en exercici de les competències que li atribueix l'article 94 dels Estatuts de la Universitat de València, aprovats per Decret 128/2004, de 30 de juliol, del Consell de la Generalitat (DOGV 8213, 3 d'agost), modificats per Decret 45/2013, de 28 de març, del Consell (DOGV 6994, 2 d'abril), aquest Rectorat resol:  
  
Primer  
Publicar en el Diari Oficial de la Generalitat Valenciana l'ampliació de L'oferta d'ocupació pública de la Universitat de València per a l'any 2018, relativa a places dels cossos docents universitaris i de professorat contractat doctor que va ser publicada en el Diari Oficial de la Generalitat Valenciana núm. 8243/27.02.2018.  
Aquesta ampliació es concreta en deu places del cos docent de professors i professores titulars d'universitat que es proveiran pel torn lliure.  
  
Segon  
De conformitat amb els articles 48, 62 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, el procediment de selecció serà el concurs públic.  
  
Tercer  
En aplicació del que estableix l'article 19, Ú, 3.I) de la llei 6/2018, de 3 de juliol, de pressupostos generals de l'Estat per a l'any 2018, es destina el mínim del 15 per cent del total de places ofertes (dos places) a la incorporació de personal investigador doctor que haja finalitzat el Programa Ramón y Cajal i que haja obtingut el certificat I3.  
  
  
Quart  
El termini màxim per a la convocatòria dels corresponents processos selectius és de tres anys, comptadors a partir de la publicació d'aquesta ampliació de L'oferta d'ocupació pública en el Diari Oficial de la Generalitat Valenciana.  
Contra aquesta resolució, que exhaureix la via administrativa, es pot interposar recurs de reposició davant la rectora, dins el termini d'un mes, o bé directament recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins el termini de dos mesos. Tots dos terminis es computen a partir de l'endemà de la publicació d'aquesta resolució en el Diari Oficial de la Generalitat Valenciana.  
  
València, 21 de desembre de 2018.- La rectora en funcions: Isabel Vázquez Navarro.